**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL PLUNGĖS RAJONO SAVIVALDYBĖS 2019 METŲ BIUDŽETO VYKDYMO ATASKAITŲ RINKINIO PATVIRTINIMO**

2020 m. liepos 30 d. Nr. T1-

Plungė

Vadovaudamasi Lietuvos Respublikos biudžeto sandaros įstatymo 36 straipsnio 3 dalimi ir Lietuvos Respublikos vietos savivaldos įstatymo 16 straipsnio 2 dalies 15 punktu, Plungės rajono savivaldybės taryba n u s p r e n d ž i a:

Patvirtinti pridedamus:

1. Plungės rajono savivaldybės 2019 metų biudžeto vykdymo ataskaitų rinkinį (1 priedas):

1.1. Biudžeto pajamų ir išlaidų plano vykdymo 2019 m. gruodžio 31 d. ataskaitą (forma Nr. 1- sav.);

1.2. Biudžeto išlaidų sąmatos vykdymo 2019 m. gruodžio 31 d. ataskaitą (forma Nr. 2 - sav.);

1.3. Paaiškinimą prie Plungės rajono savivaldybės 2019 metų biudžeto vykdymo ataskaitos.

2. 41 325,1 tūkst. eurų pajamų (2 priedas), iš jų: 174,2 tūkst. eurų – iš Savivaldybės biudžeto išlaikomų įstaigų gautų pajamų už prekes ir paslaugas; 613,7 tūkst. eurų – įmokų už išlaikymą švietimo, socialinės apsaugos ir kitose įstaigose ir 200,0 tūkst. eurų – už ilgalaikio ir trumpalaikio materialiojo turto nuomą.

3. 42 489,7 tūkst. eurų išlaidų (41 436,4 tūkst. eurų – asignavimų, 1 053,1 tūkst. eurų – paskoloms grąžinti ir 0,2 tūkst. eurų – akcijoms įsigyti); iš jų: 20 532,3 tūkst. eurų – darbo užmokesčiui ir 10 738,6 tūkst. eurų – turtui įsigyti:

3.1. 20 912,2 tūkst. eurų – savarankiškosioms savivaldybės funkcijoms vykdyti (4 priedas);

3.2. 2 457,1 tūkst. eurų – valstybinėms (perduotoms savivaldybėms) funkcijoms vykdyti (5 priedas);

3.3. 8 368,8 tūkst. eurų – įstaigoms ugdymo reikmėms finansuoti (6 priedas);

3.4. 8 579,6 tūkst. eurų – įstaigoms ir projektams iš kitų dotacijų finansuoti (7 priedas);

3.5. 988,0 tūkst. eurų – biudžetinių įstaigų gautų lėšų ir pajamų už nuomą (8 priedas);

3.6. 1 184,0 tūkst. eurų – 2018 metais nepanaudotų biudžeto lėšų 2019 m. sausio 1 d. esantiems įsiskolinimams padengti ir tikslinės paskirties programoms finansuoti (9 priedas);

3.7. biudžeto asignavimų panaudojimo pagal 2019-2021 metų strateginio veiklos plano programas (10 priedas).

Savivaldybės meras

SUDERINTA:

Finansų ir biudžeto skyriaus vedėja D.Mažeikienė

Administracijos direktoriaus pavaduotojas M. Česnauskas

Kalbos tvarkytoja A. Dirvonskienė

Juridinio ir personalo administravimo skyriaus vyr. specialistė D.Norvaišienė

Sprendimą rengė Finansų ir biudžeto skyriaus vedėjo pavaduotoja M. Tamošauskienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS 2019 METŲ BIUDŽETO VYKDYMO ATASKAITŲ RINKINIO PATVIRTINIMO“**

2020 m. balandžio 22 d.

Plungė

Plungės rajono savivaldybės tarybos 2019 m. vasario 4 d. sprendimu Nr. T1-4 patvirtintas Plungės rajono savivaldybės 2019 metų biudžetas:

37 835,1 tūkst. eurų pajamų, iš jų – 988,5 tūkst. eurų iš biudžetinių įstaigų pajamų už prekes, teikiamas paslaugas ir turto nuomą į Savivaldybės biudžetą;

Plungės rajono savivaldybės 2019 metų biudžeto asignavimų 39 101,0 tūkst. eurų;

Plungės rajono savivaldybės 2019 metų skolintų lėšų –1 053,3 tūkst. eurų.

Tuo pačiu sprendimu Savivaldybės taryba nusprendė 2019 metais panaudoti 2018 metais nepanaudotų biudžeto lėšų likutį – 1 265,9 tūkst. eurų.

Per 2019 metus biudžeto apimtis, gavus papildomų pajamų pagal šakinių ministerijų vadovų įsakymus ir kitus norminius aktus ir jas patvirtinus Savivaldybės tarybos sprendimais, padidėjo ir metų pabaigoje pajamų planas buvo 41 368,8 tūkst. eurų. Savivaldybės biudžeto pajamų planas per metus padidintas 3 533,7 tūkst. eurų, iš jų 2 670,4 tūkst. eurų - dotacijų. 2018 metais pajamų planas buvo padidintas 3 473,7 tūkst. eurų; iš jų – 3 273,8 tūkst. eurų buvo gauta dotacijų.

Patikslintas 2019 m. pajamų planas įvykdytas 99,9 procento, arba negauta 43,7 tūkst. eurų planuotų pajamų.

2019 metais pasiskolinta 1 080,7 tūkst. eurų ilgalaikių paskolų bei paimta ir grąžinta 500,0 tūkst. eurų Lietuvos Respublikos finansų ministerijos trumpalaikė paskola.

* 1. **Pajamų plano įvykdymas**

Patikslintas 2019 m. pajamų planas (41 368,8 tūkst. eurų) įvykdytas 99,9 procento, arba negauta 43,7 tūkst. eurų planuotų pajamų.

Savivaldybės 2019 metų biudžeto pajamų plano pagal pajamų rūšis vykdymas parodytas 1 lentelėje.

**1 lentelė. Savivaldybės 2019 metų biudžeto pajamų plano vykdymas**

tūkst. Eurų



**1 pav. Plungės rajono savivaldybės 2019 metų biudžeto pajamų struktūra**

2019 metais surinktų pajamų, mokesčių ir gautų dotacijų struktūra procentais pavaizduota 1 paveiksle.

Dotacijų dalis Savivaldybės gautose pajamose 2016 metais – 45,5 procento biudžeto pajamų, 2017 metais - 45,6 procento, 2018 metais – 46,2 procento, o 2019 metais – 47,2 procento.

2 paveiksle parodyta, kaip keitėsi biudžeto pajamų struktūra (mln. eurų) 2016-2019 metais.

**2 pav. Biudžeto pajamų struktūra 2016–2019 m., mln. eurų**

2 paveiksle matyti, kad per 2018 - 2019 metus Savivaldybės biudžeto pajamų dalyje didėjo gyventojų pajamų mokestis bei dotacijos.

Nuo 2017 metų Savivaldybės biudžete apskaitomos Europos Sąjungos finansinės paramos lėšos. 2017 metais ES lėšų buvo planuojama apie 0,8 mln. eurų, planas įvykdytas 0,3 mln. eurų, 2018 metais buvo planuojama apie 3,7 mln. eurų, planas įvykdytas 3,2 mln. eurų, o 2019 metais buvo planuojama apie 4,6 mln. eurų, planas įvykdytas 4,5 mln. eurų.

**3 pav. Biudžeto pajamų plano ir jo vykdymo dinamika 2016–2019 m., mln. eurų**

3 paveiksle parodyta, kaip keitėsi Savivaldybės biudžeto pajamos per pastaruosius 4 metus, t. y. 2016-2019 metais.

Pajamų didėjimas buvo paskutiniaisiais metais. Tai lėmė didesnės pajamos iš gyventojų pajamų mokesčio (savivaldybėms Finansinių rodiklių įstatymu kiekvienais metais skiriama didesnė gyventojų pajamų mokesčio dalis (procentais), tenkanti visų savivaldybių biudžetams nuo šio mokesčio pajamų į konsoliduotus valstybės biudžetą ir savivaldybių biudžetus), o nuo 2017 metų, o ypač 2018 ir 2019 metais - Savivaldybės biudžete apskaitomos Europos Sąjungos finansinės paramos lėšos.

2019 metais Savivaldybės taryba savo sprendimais juridiniams ir fiziniams asmenims suteikė 188,6 tūkst. eurų mokesčių lengvatų:

* Gyventojų pajamų mokesčio – 13,8 tūkst. eurų;
* Žemės nuomos mokesčio –14,5 tūkst. eurų;
* Žemės mokesčio – 160,3 tūkst. eurų;

1. **Išlaidų plano įvykdymas**

Patikslintas 2019 m. išlaidų planas – 43 715,8 tūkst. eurų. Išlaidų planas įvykdytas 97,2 procento.

Biudžeto išlaidos vykdytos pagal 8 programas, numatytas Plungės rajono savivaldybės strateginiame veiklos plane.

4 paveiksle parodyta, kiek 2016 - 2019 metais biudžeto išlaidų (mln. eurų) tenka kiekvienai programai, bei jų dinamika:

**4 pav. Biudžeto išlaidų dinamika 2016 – 2019 metais, mln. eurų**

Savivaldybės biudžeto išlaidas 2019 metais (42 489,7 tūkst. eurų) sudaro:

- darbo užmokestis – 20 532,3 tūkst. eurų;

- socialinio draudimo įmokos – 316,7 tūkst. eurų;

- prekių ir paslaugų naudojimo išlaidos – 6 696,2 tūkst. eurų;

- palūkanų išlaidos – 54,4 tūkst. eurų;

- socialinės išmokos (pašalpos) – 3 217,3 tūkst. eurų;

- kitos išlaidos – 934,2 tūkst. eurų;

- materialiojo ir nematerialiojo turto įsigijimo išlaidos – 9 685,3 tūkst. eurų;

- išlaidos dėl finansinių įsipareigojimų vykdymo (paskolų grąžinimas) – 1 053,1 tūkst. eurų.

- finansinio turto padidėjimo išlaidos (finansinio turto įsigijimo / investavimo išlaidos) 0,2 tūkst. eurų.

2019 metų pabaigoje į valstybės biudžetą grąžinta 19,9 tūkst. eurų nepanaudotų lėšų:

1. 16,0 tūkst. eurų – valstybinėms (perduotoms savivaldybei) funkcijoms vykdyti, iš jų:

1.1. 0,3 tūkst. eurų – socialinėms paslaugoms finansuoti;

1.2. 10,0 tūkst. eurų – socialinei paramai mokiniams;

1.3. 4,7 tūkst. eurų – socialinėms išmokoms ir kompensacijoms skaičiuoti ir mokėti;

1.4. 0,2 tūkst. eurų – valstybei nuosavybės teise priklausančių melioracijos ir hidrotechnikos statinių valdymui ir naudojimui patikėjimo teise užtikrinti;

1.5. 0,7 tūkst. eurų – civilinei saugai;

1.6. kitų valstybinėms (perduotoms savivaldybei) funkcijoms vykdyti lėšų grąžinta 0,1 tūkst. eurų.

2. Mokinio krepšelio lėšų grąžinta 2,0 tūkst. eurų.

3. Kitų tikslinių dotacijų – 1,9 tūkst. eurų.

2019 metų pradžioje nepanaudotas 2018 metų biudžeto lėšų likutis buvo 1 265,9 tūkst. eurų

Ketverių metų asignavimų dinamika (mln. eurų), analizuojant plano įvykdymą, pavaizduota 5 paveiksle.

**5 pav. Plungės rajono savivaldybės biudžeto 2016 – 2019 metų išlaidų dinamika, mln. eurų**

2017, 2018 metais Savivaldybės biudžete apskaitomos Europos Sąjungos finansinės paramos lėšos. Padidėjus biudžetui, atsirado galimybė skirti daugiau lėšų prisidėti prie projektų, vykdomų iš savivaldybės ir ES lėšų – iš savarankiškųjų funkcijų 2018, 2019 metais buvo skirta apie 0,6 – 0,7 mln. eurų. Taip pat daugiau lėšų buvo skirta priemonei „Savivaldybės infrastruktūros objektų planavimas, priežiūra ir statyba“

Savivaldybės biudžeto 2016 – 2019 metų išlaidų pokytis, analizuojant plano įvykdymą procentais pagal ekonominį paskirstymą, pavaizduoti 6 paveiksle.

**6 pav. 2016 – 2019 metų išlaidos (procentais) pagal ekonominį paskirstymą**

Didžiausią išlaidų dalį Savivadybės biudžete sudaro darbo užmokestis su socialinio draudimo įmokomis.

2016 metais darbo užmokesčio su socialinio draudimo įmokomis Savivaldybėje buvo sumokėta 17,1 mln. eurų, 2017 m. – 17,9 mln. eurų, 2018 m. – 19,0 mln. eurų, 2019 m. – 20,8 mln. eurų.

2017 metais darbo užmokestis kartu su soc. draudimo įmokomis Savivaldybės biudžetinėse įstaigose, lyginant su 2016-tų metų, padidėjo 0,8 mln. eurų. Darbo užmokestis didėjo, nes padidinta minimali mėnesinė alga, taip pat didėjo kultūros darbuotojų, pedagogų, valstybės tarnautojų ir biudžetinių įstaigų darbuotojų, dirbančių pagal darbo sutartis, atlyginimai. Naujasis Darbo kodeksas nustatė, kad minimali mėnesinė alga gali būti mokama tik už nekvalifikuotą darbą, todėl reikėjo peržiūrėti darbuotojų, kurie gavo minimalų darbo užmokestį, koeficientus.

2018 metais darbo užmokestis su soc. draudimo įmokomis didėjo 1,0 mln. eurų, palyginti su 2017 metais, nes buvo iki 400 eurų padidinta minimali mėnesinė alga; 2018 m. sausio 1 d. pareiginės algos (atlyginimo) bazinis dydis didėjo nuo 130,5 iki 132,5 eurų; didėjo pedagogų darbo užmokestis; buvo didinamas darbo užmokestis tiek valstybės tarnautojams, tiek biudžetinių įstaigų darbuotojams, dirbantiems pagal darbo sutartis. Buvo įsteigtos darželio grupės su naujais etatais Šateikių pagrindinėje mokykloje, Žlibinų kultūros centre.

Nuo 2019 m. sausio 1 d. įsigaliojo Lietuvos Respublikos valstybinio socialinio draudimo 2018 m. birželio 28 d. įstatymas Nr. XIII-1336, kuriuo valstybinio socialinio draudimo įmokos perkeliamos pagal darbo sutartį dirbančiam darbuotojui, perskaičiuojant darbuotojo bruto darbo užmokestį, jį padidinant 1,289 karto.

2019 metais darbo užmokestis su soc. draudimo įmokomis didėjo 1,8 mln. eurų, palyginti su 2018 metais. 2019 metais padidinta minimali mėnesinė alga (2 lentelė), didintas kultūros darbuotojų darbo užmokestis, valstybės tarnautojų, valstybės ir savivaldybių biudžetinių įstaigų darbuotojų pareiginės algos (atlyginimo) bazinis dydis buvo 173 eurai (neperskaičiuotas būtų 134,2 eurai), priimti Lietuvos Respublikos vyriausybės įstatymai ar nutarimai, todėl buvo didinamas darbo užmokestis tiek valstybės tarnautojams, tiek biudžetinių įstaigų darbuotojams, dirbantiems pagal darbo sutartis.

**2 lentelė. Minimalios mėnesinės algos pokyčiai 2016 – 2019 metais**

|  |  |
| --- | --- |
| Data, nuo kada keitėsi | MMA dydis, eurais |
| 2016-01-01 | 350 |
| 2016-07-01 | 380 |
| 2018-01-01 | 400 |
| 2019-01-01\* | 555 |

\*Įsigaliojus Valstybinio socialinio draudimo (VSD) įstatymo pakeitimams, VSD įmokos yra perkeliamos darbuotojui, sujungus darbuotojo ir darbdavio mokesčius. Be įstatymo pakeitimų MMA būtų buvęs 430.

Nors per paskutinius ketverius metus didėjo darbo užmokestis, 6 paveiksle matome, kad darbo užmokesčio su socialinio draudimo įmokomis procentinė dalis net mažėjo.

Tam galėjo turėti įtakos Savivaldybės tarybos priimti sprendimai dėl biudžetinių įstaigų reorganizavimo.

Išlaidų turtui įsigyti didelę dalį sudaro skolintos lėšos ir paskolų atidavimas, lėšos Valstybės investicijų programoje numatytoms kapitalo investicijoms finansuoti, 2018, 2019 metais – Europos Sąjungos ir kitos tarptautinės finansinės paramos ir bendrojo finansavimo lėšos. 2017 – 2019 metais buvo vykdoma daug įvairų projektų.

Lėšos turtui isigyti buvo:

1. . m – 6,6 mln. eurų;

2017 m. – 6,0 mln. eurų;

2018 m. – 8,5 mln. eurų;

2019 m. – 9,7 mln. eurų.

Kitos išlaidos dėl didėjusio biudžeto, padidėjusių kainų 2019 metais taip pat didėjo. Nemaža dalis (apie 1,500,0 tūkst. eurų) iš asignavimų savarankiškosioms funkcijoms vykdyti kitų išlaidų buvo naudojama įvairiems projektams finansuoti, vietinės reikšmės keliams (gatvėms) tiesti, taisyti, prižiūrėti, infrastruktūros objektams planuoti, prižiūrėti ir statyti. 2018 metais tam tikslui buvo skirta apie 500,0 tūkst. eurų.

Kitų išlaidų dalis 2016 – 2019 metų biudžetuose labai panaši.

Kitos išlaidos sudarė:

2016 m. – 9,0 mln. eurų;

2017 m. – 9,3 mln. eurų;

2018 m. – 10,3 mln. eurų;

2019 m. – 11,2 mln. eurų.

2018 m. Savivaldybės taryba priėmė sprendimus dėl biudžetinių įstaigų centralizuoto buhalterinės apskaitos tvarkymo, dėl Plungės rajono pedagoginės psichologinės tarnybos reorganizavimo, dėl Plungės Senamiesčio mokyklos Kantaučių skyriaus likvidavimo, dėl ikimokykliniam ir priešmokykliniam ugdymui pritaikytų patalpų įrengimo Plungės r. Žemaičių Kalvarijos Motiejaus Valančiaus gimnazijoje, naikinant Žemaičių Kalvarijos lopšelį-darželį, dėl Plungės vaikų globos namų reorganizavimo, prijungiant prie Plungės socialinių paslaugų centro. Šie pasikeitimai biudžetinėse įstaigose turėjo įtakos vėlesnių metų biudžetų mažėjimui, pagerino darbą bei sąlygas Žemaičių Kalvarijos lopšelyje - darželyje, kuris įsikūrė Žemaičių Kalvarijos Motiejaus Valančiaus gimnazijos patalpose.

Kaip keitėsi asignavimai kitose reorganizuotose biudžetinėse įstaigose, parodyta 3 lentelėje.

2018 metais visose reorganizuojamose įstaigose keitėsi etatų skaičius, buvo mokamos išeitinės išmokos, didėjo darbo užmokestis biudžetinių įstaigų darbuotojams, ypač pedagogams.

2019 metais asignavimai dviejose reorganizuotose įstaigose didėjo. Tai lėmė padidėjęs darbo užmokestis, naujai įsteigti etatai socialinių paslaugų centre. Socialinių paslaugų srities darbuotojams minimalieji pareiginės algos pastoviosios dalies koeficientai buvo didinami 20 procentų.

Socialinių paslaugų centre 2019 m. didėjo 3,5 pareigybės finansuojamos iš valstybės tikslinės dotacijos. Iš savivaldybės biudžeto didėjo 6,25 socialinių darbuotojų pareigybės, buvo panaikintos pedagoginės pareigybės.

**3 lentelė. Asignavimų pasikeitimai reorganizuotose biudžetinėse įstaigose 2017 – 2019 metais**



**3. Išlaidos pagal funkcinę klasifikaciją**

2019 metais, kaip ir ankstesniais metais, didžiausia dalis patvirtinto biudžeto asignavimų teko švietimui – 40,8 proc. visų biudžeto lėšų (17 328,5 tūkst. eurų). Išlaidų dalis, skirta socialinei apsaugai – 8,8 proc. visų biudžeto lėšų (3 759,3 tūkst. eurų).

Palyginkime kai kurias 2016 - 2019 metų išlaidas pagal funkcinę klasifikaciją.

Išlaidos, 2016 - 2019 metais skirtos švietimui ir socialinei apsaugai, grafiškai parodytos 7

paveiksle:

**7 pav. Išlaidos, 2016 – 2019 metais skirtos švietimui ir socialinei apsaugai**

4 lentelėje ir 8 paveiksle parodyta, kaip 2019 m. buvo paskirstytos Savivaldybės biudžeto lėšos pagal funkcinę klasifikaciją.

**4 lentelė. 2019 metų biudžeto išlaidos pagal funkcinę klasifikaciją**

|  |  |  |  |  |
| --- | --- | --- | --- | --- |
| Funkcinės klasifikacijos kodas | Išlaidos pagal funkcinę klasifikaciją | Patikslintas ataskaitinio laikotarpio planas | Įvykdyta | Procentinė viso biudžeto dalis |
| tūkst. eurų | | proc. |
| 1. | Bendros valstybės paslaugos | 4 489,5 | 4 438,9 | 10,4 |
| 2. | Gynyba | 25,4 | 24,7 | 0,1 |
| 3. | Viešoji tvarka ir visuomenės apsauga | 558,7 | 558,4 | 1,3 |
| 4. | Ekonomika | 6 141,3 | 5 774,9 | 13,6 |
| 5. | Aplinkos apsauga | 2 028,7 | 1 494,1 | 3,5 |
| 6. | Būstas ir komunalinis ūkis | 1 467,8 | 1 392,6 | 3,3 |
| 7. | Sveikatos priežiūra | 654,2 | 628,0 | 1,5 |
| 8. | Poilsis, kultūra ir religija | 6 100,3 | 6 037,0 | 14,2 |
| 9. | Švietimas | 17 374,1 | 17 328,5 | 40,8 |
| 10. | Socialinė apsauga | 3 822,1 | 3 759,3 | 8,8 |
| **Iš viso asignavimų** | | **42 662,3** | **41 436,4** |  |
|  | Finansinio turto padidėjimo išlaidos | 0,2 | 0,2 |  | |
|  | Finansinių įsipareigojimų vykdymo išlaidos (grąžintos paskolos) | 1053,3 | 1053,1 | 2,5 | |
| **Iš viso išlaidų** | | **43 715,8** | **42 489,7** | **100,0** | |

**8 pav. 2019 m. biudžeto išlaidos pagal funkcinę klasifikaciją, procentais**

1. **Išlaidos švietimui**

2019 m., kaip ir ankstesniais metais, švietimui buvo skirta daugiausiai lėšų – 40.8 proc. visų biudžeto lėšų. 5 lentelėje pateikiame apskaičiavimus, kiek kurioje švietimo įstaigoje Savivaldybei 2019 metais kainavo vieno vaiko, mokinio išlaikymas, lavinimas.

Skaičiuojant, kiek Savivaldybei iš biudžeto kainuoja išlaikyti vieną vaiką, mokinį, įvertinta, kiek buvo švietimo įstaigai skirta asignavimų savarankiškosioms savivaldybės funkcijoms ir dotacijų ugdymo reikmėms finansuoti bei kitoms dotacijoms tais metais.

**5 lentelė. Lėšų, skirtų 2019 metais švietimo įstaigoms, analizė, tūkst. eurų**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Eil. Nr. | Švietimo įstaiga | Savarankiškosios savivaldybių funkcijos, kitos dotacijos | | | Dotacija ugdymo reikmėms finansuoti | | | IŠ VISO | |
| Viso išlaidų 2019 m. | Mokinių sk. 2019-09-01 | **Tenka biudžeto lėšų 1 mok.** | Viso išlaidų 2019 m. | Mokinių sk. 2019-09-01 | **Tenka mok. krepšelio lėšų 1 mok.** | VISO IŠLAIDŲ | Tenka visų išlaidų 1 mok. |
| 1 | „Saulės“ gimnazija | 225.3 | 557 | **0.40** | 816.9 | 557 | **1.47** | 1042.2 | 1.9 |
| 2 | Platelių gimnazija | 139.3 | 140 | **1.00** | 364.0 | 140 | **2.60** | 503.3 | 3.6 |
| 3 | Senamiesčio mokykla | 190.3 | 860 | **0.22** | 1088.2 | 860 | **1.27** | 1278.5 | 1.5 |
| 4 | Alsėdžių S.Narutavičiaus gimnazija | 231.1 | 250 | **0.92** | 502.1 | 250 | **2.01** | 733.2 | 2.9 |
| 5 | Kulių gimnazija | 196.0 | 230 | **0.85** | 459.3 | 230 | **2.00** | 655.3 | 2.8 |
| 6 | Žem. Kalvarijos M.Valančiaus gimnazija | 196.3 | 237 | **0.83** | 456.4 | 237 | **1.93** | 652.7 | 2.8 |
| 7 | „Ryto“ pagrindinė mokykla | 222.7 | 914 | **0.24** | 1274.4 | 914 | **1.39** | 1497.1 | 1.6 |
| 8 | Akademiko A.Jucio progimnazija | 136.9 | 189 | **0.72** | 283.9 | 189 | **1.50** | 420.8 | 2.2 |
| 9 | „Babrungo“ progimnazija | 129.7 | 177 | **0.73** | 360.5 | 177 | **2.04** | 490.2 | 2.8 |
| 10 | Šateikių pagrindinė mokykla | 154.7 | 156 | **0.99** | 331.1 | 156 | **2.12** | 485.8 | 3.1 |
| 11 | Vysk. M.Valančiaus pradinė m-kla | 67.9 | 221 | **0.31** | 298.0 | 221 | **1.35** | 365.9 | 1.7 |
| 12 | Prūsalių mokykla-darželis | 99.0 | 44 | **2.25** | 85.4 | 44 | **1.94** | 184.4 | 4.2 |
| 13 | Didvyčių daugiafunkcis centras | 69.7 | 25 | **2.79** | 34.8 | 25 | **1.39** | 104.5 | 4.2 |
| 14 | Lopšel.darž. „Pasaka“ | 416.4 | 213 | **1.95** | 276.7 | 213 | **1.30** | 693.1 | 3.3 |
| 15 | Lopšel.darž. „Vyturėlis“ | 371.5 | 216 | **1.72** | 204.3 | 216 | **0.95** | 575.8 | 2.7 |
| 16 | Lopšel.darž.“Rūtelė“ | 375.5 | 229 | **1.64** | 232.7 | 229 | **1.02** | 608.2 | 2.7 |
| 17 | Lopšel.darž. „Saulutė“ | 326.6 | 230 | **1.42** | 229.7 | 230 | **1.00** | 556.3 | 2.4 |
| 18 | Lopšel. darž. „Raudonkepuraitė“ | 324.6 | 195 | **1.66** | 217.6 | 195 | **1.12** | 542.2 | 2.8 |
| 19 | Lopšel.darž. „Nykštukas“ | 233.6 | 134 | **1.74** | 154.2 | 134 | **1.15** | 387.8 | 2.9 |
| 20 | Platelių universalus daugiafunkcis centras | 127.2 | 47 | **2.71** | 58.2 | 47 | **1.24** | 185.4 | 3.9 |
| 21 | Alsėdžių lopšel.darželis | 95.8 | 44 | **2.18** | 66.9 | 44 | **1.52** | 162.7 | 3.7 |
| 22 | Sporto ir rekreac. centras | 438.7 | 471 | **0.93** | 25.1 | 471 | **0.05** | 463.8 | 1.0 |
| 23 | M.Oginskio meno m-kla | 944.9 | 597 | **1.58** | 33.4 | 597 | **0.06** | 978.3 | 1.6 |
| 24 | Platelių meno mokykla | 261.1 | 224 | **1.17** | 12.6 | 224 | **0.06** | 273.7 | 1.2 |
| 25 | Specialiojo ugdymo centras | 505.2 | 78 | **6.48** | 398.9 | 78 | **5.11** | 904.1 | 11.6 |
| **iš viso** | | **6480.0** | **6678** | **0.97** | **8265.3** | **6678** | **1.24** | **14745.3** | **2.21** |
|  | | | | | | | | | |

Skaičiuojant lėšas vienam vaikui, mokiniui, yra kai kurių neatitikimų. Atkreiptinas dėmesys į Platelių meno mokyklą, Platelių gimnaziją, Platelių universalų daugiafunkcį centrą.

Platelių meno mokykloje vienam mokiniui skiriama mažiau biudžeto lėšų, negu M. Oginskio meno mokykloje, nes už Platelių meno mokyklos komunalines paslaugas moka Platelių gimnazija bei iki 2020 metų nebuvo nustatyta vieninga meno mokyklų finansavimo metodika.

Platelių universaliame daugiafunkciame centre vieno vaiko išlaikymas skaičiuotas, pridedant visas išlaidas, kurios patiriamos vykdant daugiau veiklų: vyksta renginiai, kuriuose lankosi suaugusieji ir mokyklinio amžiaus vaikai, Platelių UDC patalpomis naudojasi Platelių meno mokyklos dailės specialybės moksleiviai.

1 paveiksle grafiškai pavaizduota, kaip 2019 metais švietimo įstaigoms iš visų finansavimo šaltinių buvo paskirstytas finansavimas, skiriamas vienam mokiniui, vaikui išlaikyti, ugdyti (**Pastaba**. Specialiojo ugdymo centrui skiriamos tik LR ŠMSM dotacijos, išskyrus lėšas transporto išlaidoms kompensuoti).

**9 pav. Lėšos, skirtos vienam mokiniui, vaikui švietimo įstaigose 2019 metais, tūkst. eurų**

10 paveiksle parodyta, kiek asignavimų 2019 metais buvo skirta vienam mokiniui iš savarankiškųjų, bei kitų dotacijų, be dotacijos ugdymo reikmėms finansuoti lėšų, o 11 paveiksle parodyta, kiek asignavimų 2019 metais buvo skirta vienam mokiniui iš dotacijos ugdymo reikmėms finansuoti.

**10 pav. Lėšos, skirtos vienam mokiniui, vaikui švietimo įstaigose 2019 metais iš savarankiškųjų bei kitų dotacijų, tūkst. eurų**

**11 pav. Lėšos, skirtos vienam mokiniui, vaikui švietimo įstaigose 2019 metais iš dotacijos ugdymo reikmėms finansuoti.**

6 lentelėje ir 12 paveiksle parodyta, kiek vienam mokiniui, vaikui Plungės rajono savivaldybės švietimo įstaigose tenka bendro pastatų ploto. Pastebimi labai dideli netolygumai. Skirtumas tarp vienam mokiniui, vaikui tenkančio bendro pastatų ploto, kaip ir ankstesniais metais, siekia net 10 kartų ir daugiau.

Labai išsiskiria Specialiojo ugdymo centras, kur vienam mokiniui tenka 98,1 kv. metro pastatų ploto.

|  |  |  |  |  |  |
| --- | --- | --- | --- | --- | --- |
|  | | | | | |
| **6 lentelė. Vienam vaikui, mokiniui tenkanti bendrojo pastatų ploto dalis švietimo įstaigose** | | | | |
|  | | | | |
| Eil. Nr. | Švietimo įstaiga | Įstaigos plotas, kv.m | Mokinių, vaikų sk. 2019-09-01 | **Tenka ploto vienam vaikui, mokiniui, kv.m** |
| 1 | "Saulės" gimnazija | 6063,65 | 557 | **10,9** |
| 2 | Platelių gimnazija su meno mokykla | 4433,59 | 364 | **12,2** |
| 3 | Senamiesčio mokykla | 5868,13 | 860 | **6,8** |
| 4 | Alsėdžių S.Narutavičiaus g. | 4494,61 | 250 | **18,0** |
| 5 | Kulių gimnazija | 3871,06 | 230 | **16,8** |
| 6 | Ž.Kalvarijos M.Valančiaus gimn. | 2872,92 | 237 | **12,1** |
| 7 | "Ryto"pagrindinė mokykla | 8569,64 | 914 | **9,4** |
| 8 | Akademiko A.Jucio progimnazija | 4432,53 | 189 | **23,5** |
| 9 | "Babrungo" progimnazija | 2841,11 | 177 | **16,1** |
| 10 | Šateikių pagrindinė mokykla | 3303,99 | 156 | **21,2** |
| 11 | Vysk. M.Valančiaus pradinė m. | 1400,81 | 221 | **6,3** |
| 12 | Prūsalių mokykla-darželis | 701,58 | 44 | **15,9** |
| 13 | Didvyčių daugiafunkcis centras | 535,13 | 25 | **21,4** |
| 14 | Lopšel.darž. "Pasaka" | 2195,29 | 213 | **10,3** |
| 15 | Lopšel.darž. "Vyturėlis" | 1693,51 | 216 | **7,8** |
| 16 | Lopšel.darž."Rūtelė" | 2136,81 | 229 | **9,3** |
| 17 | Lopšel.darž. "Saulutė" | 2505,71 | 230 | **10,9** |
| 18 | Lopš.d. "Raudonkepuraitė" | 1780,21 | 195 | **9,1** |
| 19 | Lopšel.darž. "Nykštukas" | 1481,62 | 134 | **11,1** |
| 20 | Platelių univ. daugiafunkcis c. | 1512,61 | 47 | **32,2** |
| 21 | Alsėdžių lopšel.darželis | 722,98 | 44 | **16,4** |
| 22 | Sporto ir rekreac. centras | 1042,25 | 471 | **2,2** |
| 23 | M.Oginskio meno mok. | 2784,67 | 597 | **4,7** |
| 24 | Specialiojo ugdymo centras | 7653,15 | 78 | **98,1** |
| **Iš viso** | | **74897,56** | **6678,0** | **11,2** |

**12 pav. Bendras švietimo įstaigų pastatų plotas, tenkantis vienam mokiniui, vaikui 2019 metais, kv. metrais**

2016–2019 metais buvo reorganizuota daug švietimo įstaigų. Nors darbo užmokestis 2018–2019 metais savivaldybėje ženkliai didėjo, stebimas lėšų taupymas švietimo įstaigose.

7 lentelėje analizavome, kaip keitėsi skiriamos lėšos savarankiškosioms savivaldybės funkcijoms vykdyti 2015–2019 metais švietimo įstaigose, kurios buvo tais metais reorganizuotos.

**7 lentelė. Asignavimai savarankiškosioms funkcijoms vykdyti (be transporto kompensacijų) pagal biudžeto įvykdymo duomenis**



1. **Mokėtinos ir gautinos sumos**

Plungės rajono savivaldybės mokėtina suma 2019 m. gruodžio 31 d. buvo 6 605,2 tūkst. eurų, iš jų 5 698,7 tūkst. eurų – paskolos.

Palyginti su 2018 m. gruodžio 31 d., mokėtinos sumos (mokėtinos sumos, išskyrus sumas paskoloms grąžinti) 2019 m. gruodžio 31 d. padidėjo 50,7 tūkst. eurų. Įsiskolinimas padidėjo, nes Žemaičių dailės muziejus vykdo du investicinius projektus ir pagal „Plungės M. Oginskio dvaro sodybos pastato-žirgyno pritaikymas visuomenės kultūros ir rekreacijos reikmėms (I etapas)“ projekto finansavimo sutartį rangos darbų apmokėjimui yra taikomas 5 proc. atidėjimas, kuris bus sumokėtas, atlikus visus rangos darbus; kito projekto – „Plungės dvaro sodybos Mykolo Oginskio rūmų rekonstravimas ir modernizavimas, kuriant aukštesnę kultūros paslaugų kokybę“ – dalis darbų atlikta 2019 m. gruodžio mėnesį, o mokėjimo prašymas pagal grafiką VšĮ CPVA teikiamas kartą per ketvirtį ir buvo pateiktas 2020 m. sausio mėnesį.

Mokėtinų sumų, kurių įvykdymo terminas praleistas daugiau kaip 45 dienos – nėra.

Einamiesiems mokėjimams (už gruodžio mėnesį) dengti yra numatytos lėšos Savivaldybės 2020 metų biudžete.

2019 m. gruodžio 31 d. Plungės rajono savivaldybės gautinos sumos – 155,5 tūkst. eurų.

1. **Paskolos ir palūkanos**

Per 2019 metus paimta 1 080,7 tūkst. eurų ilgalaikių paskolų. Ilgalaikės paskolos buvo paimtos prisidėti prie projektų, finansuojamų iš ES ir kitos tarptautinės finansinės paramos lėšų, ir projektui „Universalaus sporto ir sveikatingumo komplekso Plungėje, Mendeno g. 1C, statyba (I etapas)“.

2019 m. birželio 19 d. Finansų ministerijos raštu Nr. (24.40E)-6K-1903350 „Dėl projektų tinkamumo finansuoti savivaldybės pasiskolintomis lėšomis“ tinkamu finansuoti Savivaldybės pasiskolintomis lėšomis pagal Lietuvos Respublikos 2019 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 1 dalies 2 punktą buvo pripažintas projektas „Universalaus sporto ir sveikatingumo komplekso Plungėje, Mendeno g. 1C, statyba (I etapas)“ ir leista skolintis 900 tūkst. eurų.

2019 metais minėtam projektui pasiskolinta 27,7 tūkst. eurų. Likusią sumą – 872,3 tūkst. eurų – planuojama pasiskolinti 2020 metais. Ši suma neviršys Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 2 punktu nustatytos Savivaldybės leistino metinio grynojo skolinimosi sumos.

2019 metais buvo paimta ir grąžinta 500,0 tūkst. eurų Lietuvos Respublikos finansų ministerijos trumpalaikė paskola, kuri buvo naudojama biudžetinių įstaigų darbuotojų darbo užmokesčiui ir socialinio draudimo įmokoms.

Negrąžintų ilgalaikių paskolų likutis 2019 m. gruodžio 31 d. buvo 5 698,7 tūkst. eurų (metų pradžioje ilgalaikių paskolų liktis buvo 5 671,1 tūkst. eurų). Paskolų likučio dinamika 2015–2019 metų pabaigoje parodyta 13 paveiksle:

**13 pav. Paskolų likučio dinamika 2015–2019 metų pabaigoje**

Projektai, kuriems buvo naudojamos skolintos lėšos, nurodyti 8 lentelėje.

**8 lentelė. Projektai, kuriems 2019 m. buvo naudojamos skolintos lėšos**

|  |  |
| --- | --- |
| Projektai | Suma  tūkst. eurų |
| Kulių miestelio inžinerinių statinių ir viešųjų erdvių sutvarkymas | 256,7 |
| Dalies visuomeninės paskirties pastato ir viešųjų erdvių, esančių Platelių miestelio centrinėje dalyje, sutvarkymas | 231,9 |
| Tunelinio viaduko po geležinkeliu Plungės m. Dariaus ir Girėno g. įrengimas | 165,7 |
| Aktyvaus poilsio ir pramogų zonos sukūrimas Plungės m. M. Oginskio dvaro teritorijoje, prie autobusų stoties | 135,6 |
| Dviračių ir pėsčiųjų takų Plungės miesto Gandingos ir J. Tumo-Vaižganto gatvėse įrengimas | 43,7 |
| Plungės miesto Telšių, Laisvės, Rietavo ir Minijos gatvių atkarpų techninių parametrų gerinimas ir eismo saugos priemonių diegimas | 17,3 |
| Plungės rajono Didvyčių ir Šateikių kadastro vietovių melioracijos statinių naudotojų asociacijos dalies melioracijos statinių rekonstravimas (melioracijos statinių naudotojų asociacija Žalioji Liepupė") | 18,6 |
| Visuomeninės paskirties pastato, esančio Telšių g.3, Alsėdžiuose, atnaujinimas ir pritaikymas kaimo bendruomenės poreikiams, socialinei ir kultūrinei veiklai | 20,0 |
| Paviršinių nuotekų sistemų tvarkymas Plungės mieste | 31,2 |
| Babrungo upės slėnio estrados teritorijos ir jos prieigų bei jungčių su Plungės miesto centrine dalimis sutvarkymas | 84,6 |
| Rekreacinės teritorijos Kaušėnų k., prie Gandingos HE (Plungės jūros), sutvarkymas, įrengimas ir pritaikymas bendruomenės poreikiams | 47,7 |
| Universalaus sporto ir sveikatingumo komplekso Plungėje, Mendeno g. 1C statyba (I etapas) | 27,7 |
| **Iš viso** | **1080,7** |

Per 2019 metus grąžinta komerciniams bankams ir Finansų ministerijai 1 053,1 tūkst. eurų ilgalaikių paskolų.

Per 2019 metus buvo sumokėta 54,4 tūkst. eurų palūkanų (per 2018 metus buvo sumokėta 52,8 tūkst. eurų palūkanų). Palūkanų mokėjimo dinamika 2015 – 2019 metais parodyta 14 paveiksle.

**14 pav. Palūkanų mokėjimo dinamika 2015 – 2019 metais**

Paskolų likutis per 2015 - 2019 metus keitėsi nežymiai, sumokamų palūkanų suma mažėjo, nes mažėjo tarpbankinės palūkanų normos, kurių pagrindu buvo ir yra sudaryta dauguma su bankais pasirašytų sutarčių, bei 2016 metais buvo perskolintos 3 paskolos. Palūkanos taip pat buvo sumažintos dar 2 paskoloms.

Savivaldybė 2019 metų pabaigoje turi 8 pasirašytas sutartis su komerciniais bankais ir Finansų ministerija. Pagal dabar pasirašytas sutartis paskolų atidavimas bus vykdomas iki 2029 metų. Paskolų grąžinimas pagal dabar pasirašytas sutartis parodytas 15 paveiksle.

**15 pav. Paimtų ilgalaikių paskolų atidavimas iki 2029 metų**

Savivaldybės skola 2019 metais neviršijo finansinių rodiklių įstatymu nustatyto skolinimosi limito.

|  |
| --- |
|  |

Finansų ir biudžeto skyriaus vedėja Daiva Mažeikienė

Finansų ir biudžeto skyriaus vedėjo pavaduotoja Margarita Tamošauskienė